pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ตรวจสภาพพนังกั้นน้ำริมแม่น้ำเจ้าพระยา อ.อินทร์บุรี จ.สิงห์บุรี ย้ำรัฐบาลห่วงใยประชาชนที่ประสบอุทกภัย เผยด้วยพลังความรัก พลังสนับสนุน ทำให้มีกำลังใจเดินหน้าแก้ไขปัญหาต่อไป
วันพุธที่ 20 ตุลาคม 2564
นายกฯ ตรวจสภาพพนังกั้นน้ําริมแม่น้ําเจ้าพระยา อ.อินทร์บุรี จ.สิงห์บุรี ย้ํารัฐบาลห่วงใยประชาชนที่ประสบอุทกภัย เผยด้วยพลังความรัก พลังสนับสนุน ทําให้มีกําลังใจเดินหน้าแก้ไขปัญหาต่อไป
นายกฯ ตรวจสภาพพนังกั้นน้ําริมแม่น้ําเจ้าพระยา อ.อินทร์บุรี จ.สิงห์บุรี ย้ํารัฐบาลห่วงใยประชาชนที่ประสบอุทกภัย เผยด้วยพลังความรัก พลังสนับสนุน ทําให้มีกําลังใจเดินหน้าแก้ไขปัญหาต่อไป
วันนี้ (20 ตุลาคม 2564) เวลา 15.00 น. ณ วัดเฉลิมมาศ ตําบลอินทร์บุรี อําเภออินทร์บุรี จังหวัดสิงห์บุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระกลาโหม ตรวจสภาพพนังกั้นน้ําริมแม่น้ําเจ้าพระยา ซึ่งเป็นโครงการก่อสร้างระบบป้องกันอุทกภัยในพื้นที่ชุมชนอินทร์บุรี (ระยะที่ 1 - 5) ดําเนินการก่อสร้างตั้งแต่ปีงบประมาณ พ.ศ. 2552 - 2563 ใช้งบประมาณรวมทั้งสิ้น 998.07 ล้านบาท มีความยาวตลอดแนวคันกั้นน้ํา 9,516 เมตร พื้นที่ป้องกันอุทกภัย 7.34 ตารางกิโลเมตร มีระดับป้องกันน้ํา 15.60 เมตร ในช่วงฤดูฝนปี 2564ได้มีกระแสน้ําจากแม่น้ําเจ้าพระยากัดเซาะบริเวณรอยต่อของเขื่อนป้องกันตลิ่ง ทําให้น้ําไหลเข้ามาตามแนวรอยต่อ ส่งผลกระทบให้มีน้ําท่วมขังบริเวณริมตลิ่งหน้าวัดเฉลิมมาศ ซึ่งขณะนี้ทางเทศบาลตําบลอินทร์บุรีได้ติดตั้งเครื่องสูบน้ํา จํานวน 2 ตัว เพื่อสูบน้ําที่ท่วมขังบริเวณหน้าวัดเฉลิมมาศลงสู่แม่น้ําเจ้าพระยาเพื่อระบายน้ําที่ท่วมขังออก และจะเร่งดําเนินการซ่อมแซมบริเวณรอยต่อของเขื่อนป้องกันตลิ่งที่ชํารุดให้แล้วเสร็จโดยเร็ว
นายธนกร วังบุญคงชนะ โฆษกประจําสํานักนายกรัฐมนตรีกล่าวว่า นายกรัฐมนตรีกําชับให้เร่งสํารวจรอยรั่ว และดําเนินการอุดให้แล้วเสร็จ พร้อมยืนยันรัฐบาลจัดลําดับความสําคัญการดําเนินโครงการ โดยจะเร่งดําเนินโครงการสําคัญก่อนเป็นอันดับแรก เพื่อให้เกิดประโยชน์ต่อส่วนรวม ลดความเดือดร้อนของประชาชน จะดําเนินการให้เร็วที่สุด และจะทยอยดําเนินโครงการที่เหลือตามแผนงบประมาณที่จัดเตรียมไว้ ทั้งนี้ ขอให้บูรณาการการทํางานอย่างเป็นระบบ
ในส่วนของประชาชนที่ประสบอุทกภัย รัฐบาลมีความห่วงใย โดยได้เร่งดําเนินการแก้ไขปัญหามาอย่างต่อเนื่อง พร้อมสนับสนุนงบประมาณในการแก้ไขปัญหา ซึ่งขณะนี้ประเทศไทยประสบปัญหาในหลาย ๆ เรื่อง ทั้งน้ําท่วม ปัญหาเศรษฐกิจ และการแพร่ระบาดของโควิด-19 แต่ด้วยพลังความรัก พลังสนับสนุนของทุกคน ทําให้นายกรัฐมนตรีและรัฐบาลมีกําลังใจเดินหน้าทํางานแก้ไขปัญหาต่อไปเพื่อประเทศชาติ และเพื่อความเป็นอยู่ที่ดีของทุกคน
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดโครงการพัฒนาศักยภาพนักกฎหมายด้านยกร่างกฎหมายของกระทรวงยุติธรรม
วันพุธที่ 4 สิงหาคม 2564
ปลัดกระทรวงยุติธรรม เปิดโครงการพัฒนาศักยภาพนักกฎหมายด้านยกร่างกฎหมายของกระทรวงยุติธรรม
ปลัดกระทรวงยุติธรรม เปิดโครงการพัฒนาศักยภาพนักกฎหมายด้านยกร่างกฎหมายของกระทรวงยุติธรรมให้สอดคล้องกับบทบัญญัติ ม.๗๗ ของรัฐธรรมนูญแห่งราชอาณาจักรไทย พุทธศักราช ๒๕๖๐ และ พ.ร.บ.หลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒
ในวันพุธที่ ๔ สิงหาคม ๒๕๖๔ เวลา ๐๘.๓๐ น. ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการการประชุมเชิงปฏิบัติการ เรื่อง "การพัฒนาศักยภาพนักกฎหมายด้านยกร่างกฎหมายของกระทรวงยุติธรรมให้สอดคล้องกับบทบัญญัติ มาตรา ๗๗ ของรัฐธรรมนูญแห่งราชอาณาจักรไทย พุทธศักราช ๒๕๖๐ และพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒" ผ่านระบบการประชุมทางไกล (Video Conference) โดยมี นางสาวยุพาภรณ์ ศิริกิจพาณิชย์กูล ผู้อํานวยการกองกฎหมาย สํานักงานปลัดกระทรวงยุติธรรม พร้อมด้วยนิติกรหรือผู้ปฏิบัติงานที่เกี่ยวกับการยกร่างและให้ความเห็นกฎหมาย รวมทั้งเจ้าหน้าที่ผู้ประสานงานที่อยู่ในสังกัดกระทรวงยุติธรรม เข้าร่วมโครงการฯ
สําหรับโครงการดังกล่าวจัดขึ้นเพื่อเป็นการพัฒนาศักยภาพของนักกฎหมายเพื่อรองรับการปฏิบัติงานตามภารกิจของกระทรวงยุติธรรม รวมทั้งเสริมสร้างความรู้ ความเข้าใจที่ถูกต้องเกี่ยวกับการยกร่างกฎหมายให้สอดคล้องกับบทบัญญัติมาตรา ๗๗ ของรัฐธรรมนูญแห่งราชอาณาจักรไทย พุทธศักราช ๒๕๖๐ และพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒ รวมทั้งแนวทางการจัดทําการรับฟังความคิดเห็นต่อร่างกฎหมายในระดับพระราชบัญญัติของกระทรวงยุติธรรม เพื่อใช้เป็นแนวทางในการดําเนินงานการเสนอร่างกฎหมายและอนุบัญญัติให้มีโครงสร้าง รูปแบบ หรือรายละเอียดที่ถูกต้อง ครบถ้วน และมีประสิทธิภาพ เป็นไปตามมาตรฐานเดียวกัน และเพื่อให้สามารถปฏิบัติหน้าที่ให้สอดคล้องกับสภาวการณ์ในปัจจุบัน ตลอดจนเพื่อให้มีการปรับปรุงกลไกการทํางานและประสานงานด้านกฎหมายร่วมกันระหว่างหน่วยงานที่เกี่ยวข้องอย่างมีประสิทธิภาพ อีกทั้งเป็นการเสริมสร้างเครือข่ายและส่งเสริมความสัมพันธ์ในการประสานงานระหว่างหน่วยงานภายในกระทรวงยุติธรรมในบริบทที่เกี่ยวเนื่องกับการยกร่างกฎหมาย
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ปลื้ม ไทยติด 1 ใน 5 ประเทศยอดนิยมของนักท่องเที่ยวจีน จากรายงานของ Global Times
วันศุกร์ที่ 12 สิงหาคม 2565
​โฆษกรัฐบาล เผย นายกฯ ปลื้ม ไทยติด 1 ใน 5 ประเทศยอดนิยมของนักท่องเที่ยวจีน จากรายงานของ Global Times
พร้อมเผยภาพรวมผู้โดยสารเดินทางเข้าไทยเดือนกรกฎาคม 2565 สูงถึง 118% ผลจากรัฐบาลผ่อนคลายมาตรการสอดคล้องต่อเนื่อง
วันนี้ (12 สิงหาคม 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่ประเทศไทยยังคงเป็นจุดหมายปลายทางยอดนิยมสําหรับนักท่องเที่ยวจีน โดยจากรายงานของ Global Times ระบุว่า ประเทศไทยเป็น 1 ใน 5 ประเทศปลายทางที่นักท่องเที่ยวจีนเดินทางมามากที่สุด ภายหลังรัฐบาลจีนเริ่มผ่อนคลายให้ประชาชนในประเทศเดินทางออกนอกประเทศได้ ถือเป็นโอกาสสําคัญของภาคอุตสาหกรรมการท่องเที่ยวและอุตสาหกรรมต่อเนื่อง ทั้งนี้ นักท่องเที่ยวจีนถือเป็นกลุ่มนักท่องเที่ยวที่มีบทบาทสําคัญต่ออุตสาหกรรมการท่องเที่ยวของไทยอย่างมากในช่วงก่อนการแพร่ระบาดของโควิด-19
โฆษกประจําสํานักนายกรัฐมนตรี กล่าวเพิ่มเติมว่า จากข้อมูลเที่ยวบินขาออกจากจีนไปยังประเทศอื่น ๆ ในเดือนสิงหาคม มีจํานวนเพิ่มขึ้นมากกว่า 200% เมื่อเทียบกับเดือนกรกฎาคมที่ผ่านมา โดยประเทศปลายทางที่ชาวจีนเดินทางมามากที่สุด 5 อันดับ ได้แก่ เกาหลีใต้ ญี่ปุ่น สหรัฐอเมริกา ไทย และฝรั่งเศส ตามลําดับ และมีการคาดการณ์ว่าในช่วงครึ่งปีหลังจํานวนเที่ยวบินขาออกจากจีนจะเพิ่มสูงขึ้นอีก จากความต้องการเที่ยวบินไปยังต่างประเทศของชาวจีน ทั้งนี้ ในช่วงก่อนการแพร่ระบาดของโควิด-19 ในปี 2562 มีนักท่องเที่ยวจากจีนมาไทยมากถึง 10.99 ล้านคน หรือกว่า 1 ใน 4 ของนักท่องเที่ยวต่างชาติทั้งหมด คิดเป็นมูลค่าทางเศรษฐกิจที่สูงมากแก่ไทย
นอกจากนี้ นายธนกรฯ ได้เผยถึงข้อมูลการเดินทางของผู้โดยสารในระบบขนส่งสาธารณะระหว่างประเทศ จากกระทรวงการคมนาคม โดยในช่วงเดือนกรกฎาคม 2565 ที่ผ่านมา มีปริมาณผู้โดยสารขาเข้าประเทศในทุกการขนส่งรวม 1,055,608 คน เพิ่มขึ้น 118.68% จากค่าเฉลี่ยเดือนมกราคม-มิถุนายน 2565 ซึ่งมีปริมาณผู้โดยสารขาเข้าเฉลี่ยเดือนละ 482,719 คน โดยสัดส่วนการเดินทางตามรูปแบบการเดินทางในเดือนกรกฎาคม 2565 พบว่า ทางอากาศ มีสัดส่วนการเดินทางสูงสุด คิดเป็น 99.13% รองลงมา คือ ทางถนน 0.77% ทางราง 0.05% และทางน้ํา 0.05% ทั้งนี้ เป็นผลดีที่สืบเนื่องมาจากนโยบายผ่อนคลายมาตรการเดินทางเข้าประเทศอย่างสอดคล้องกับสถานการณ์ระหว่างประเทศ และเป็นไปอย่างต่อเนื่อง ควบคู่ไปกับมาตรการควบคุมการติดเชื้อ และมาตรการดูแลทางด้านสาธารณสุข ทําให้ไทยเป็นที่นิยม มีจํานวนการเดินทางของนักเที่ยวเพิ่มสูงขึ้นอย่างเห็นได้ชัด
“นายกรัฐมนตรีชื่นชมหน่วยงานที่เกี่ยวข้องทุกภาคส่วนที่บูรณาการการทํางานร่วมกันอย่างเต็มที่ เพื่ออํานวยความสะดวกและผลักดันให้มีการเดินทางเข้าประเทศมากขึ้น ตอบรับการผ่อนคลายมาตรการการเดินทางเข้าประเทศของรัฐบาล จนเห็นผลลัพธ์เป็นรูปธรรม พร้อมสั่งการทุกหน่วยงานที่เกี่ยวข้องเตรียมความพร้อมในการดูแล อํานวยความสะดวกแก่นักท่องเที่ยวในช่วงครึ่งปีหลัง ตลอดจนมาตรการที่สําคัญด้านการสาธารณสุข ซึ่งคาดว่าจะมีนักท่องเที่ยวเดินทางมายังประเทศไทยเพิ่มมากขึ้น โดยเฉพาะนักท่องเที่ยวจีน ซึ่งถือเป็นโอกาสในการพลิกฟื้นอุตสาหกรรมการท่องเที่ยวให้กลับมาขับเคลื่อนเศรษฐกิจของประเทศได้อีกครั้ง” นายธนกรฯ กล่าว
รัฐบาลไทย-ข่าวทำเนียบรัฐบาล-ครม. อนุมัติ 500 ลบ. เป็นแหล่งทุนช่วย “ชาวนากุ้ง” ปลอดดอกเบี้ย รายละไม่เกิน 5 แสนบาท
วันพุธที่ 17 สิงหาคม 2565
ครม. อนุมัติ 500 ลบ. เป็นแหล่งทุนช่วย “ชาวนากุ้ง” ปลอดดอกเบี้ย รายละไม่เกิน 5 แสนบาท
.....
ที่ประชุม ครม. (16 ส.ค. 65) อนุมัติโครงการเสริมสภาพคล่องเกษตรกรผู้เลี้ยงกุ้งทะเล ปี 2565 ระยะที่ 1 โดยจัดสรรเงินจากกองทุนสงเคราะห์เกษตรกรให้กรมประมงยืมสําหรับใช้ดําเนินการโครงการ วงเงิน 500 ล้านบาท มีกําหนดชําระคืนภายใน 3 ปี (พ.ศ. 2565 - 2567)
.
โดยกรมประมงจะปล่อยกู้ให้แก่เกษตรกรผู้เลี้ยงกุ้งทะเล 1,000 ราย ในพื้นที่เพาะเลี้ยงกุ้งทะเล 33 จังหวัด แบบไม่คิดดอกเบี้ย รายละไม่เกิน 500,000 บาท เพื่อจัดหาปัจจัยการผลิตในการเลี้ยงกุ้งทะเล แบ่งเป็นค่าลูกพันธุ์กุ้ง 85,000 บาท และค่าอาหารกุ้ง 415,000 บาท
.
ทั้งนี้ เกษตรกร (ตามข้อกําหนดและเงื่อนไข) จะได้รับสิทธิกู้รวมทั้งสิ้น 3 รอบการผลิต (แต่ละรอบการผลิตเพาะเลี้ยงกุ้งประมาณ 3 เดือน) ภายในระยะเวลา 2 ปี ซึ่งเกษตรกร “ต้องชําระหนี้ทั้งหมดก่อน” จึงได้รับสิทธิในการขอกู้ในรอบการผลิตถัดไป โดยสามารถสอบถามรายละเอียดเพิ่มเติมได้ที่ กองวิจัยและพัฒนาการเพาะเลี้ยงสัตว์น้ําชายฝั่ง กรมประมง โทร. 0 2561 3997
.
อ่านเพิ่มเติม คลิกhttps://www.thaigov.go.th/news/contents/details/58086
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ เข้าร่วมประชุมคณะกรรมการนโยบาย เพิ่มขีดความสามารถในการแข่งขัน ของประเทศสำหรับอุตสาหกรรมเป้าหมาย ครั้งที่ 1/2565
วันพุธที่ 24 สิงหาคม 2565
รองปลัดฯ วรวรรณ เข้าร่วมประชุมคณะกรรมการนโยบาย เพิ่มขีดความสามารถในการแข่งขัน ของประเทศสําหรับอุตสาหกรรมเป้าหมาย ครั้งที่ 1/2565
รองปลัดฯ วรวรรณ เข้าร่วมประชุมคณะกรรมการนโยบาย เพิ่มขีดความสามารถในการแข่งขันของประเทศ สําหรับอุตสาหกรรมเป้าหมาย ครั้งที่ 1/2565
วันนี้ (24 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการนโยบายเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย ครั้งที่ 1/2565 ผ่านระบบการประชุมทางไกล (VDO Conference) โดยมีพลเอกประยุทธ์ จันทร์โอชา นายกรัฐมนตรี เป็นประธานกรรมการ เพื่อพิจารณาการปรับปรุงคุณสมบัติของผู้ขอรับการส่งเสริมตามมาตรการส่งเสริมวิสาหกิจเริ่มต้นและการขอรับการส่งเสริมอุตสาหกรรมการเกษตรและเทคโนโลยีชีวภาพ โดยมีผู้แทนสํานักงานปลัดกระทรวงอุตสาหกรรม และผู้แทนสํานักงานเศรษฐกิจอุตสาหกรรม เข้าร่วมประชุม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส ทดสอบระบบ e-saraban ส่งเอกสารข้ามหน่วยงาน เริ่ม 29 ก.ค. 2564
วันอังคารที่ 29 มิถุนายน 2564
ดีอีเอส ทดสอบระบบ e-saraban ส่งเอกสารข้ามหน่วยงาน เริ่ม 29 ก.ค. 2564
ดีอีเอส ทดสอบระบบ e-saraban ส่งเอกสารข้ามหน่วยงาน เริ่ม 29 ก.ค. 2564
เมื่อวันที่29มิถุนายน2564นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานe-officeผ่านระบบVideo Conferenceณห้องประชุมMDES 2ชั้น9กระทรวงดิจิทัลเพื่อเศรษฐกิจและสังคมโดยที่ประชุมรับทราบความคืบหน้าการเชื่อมต่อของสป.ดศ.สดช. DEPAและETDAซึ่งเป็นหน่วยงานที่มีระบบe-sarabanอยู่แล้วได้หารือในประเด็นเรื่องการส่งเอกสารอิเล็กทรอนิกส์ระหว่างหน่วยงานเพื่อให้รองรับการประกาศกับสํานักนายกรัฐมนตรีว่าด้วยเรื่องสารบรรณ(พ.ค. 2564)ที่เปิดทางเลือกให้หน่วยงานสามารถส่งเอกสารอิเล็กทรอนิกส์ผ่านระบบอีเมลของหน่วยงานทั้งสามหน่วยงานรวมถึงETDAอยู่ในระหว่างดําเนินการปรับระบบเพื่อให้รองรับประกาศดังกล่าวโดยจะทดสอบการส่งเอกสารข้ามหน่วยงานในวันที่29ก.ค. 2564นอกจากนี้ที่ประชุมได้รับทราบผลการทดสอบระบบสารบรรณของสํานักงานสถิติแห่งชาติและการหารือรายละเอียดวิธีการการติดตั้งระบบe-SarabanกับNT
***********
รัฐบาลไทย-ข่าวทำเนียบรัฐบาล-คนพิการปลื้ม ฝึกซ่อมรถเข็นแล้วมีงานทำรับรายได้กว่า 9,500 บาท
วันพุธที่ 10 สิงหาคม 2565
คนพิการปลื้ม ฝึกซ่อมรถเข็นแล้วมีงานทํารับรายได้กว่า 9,500 บาท
รมว.แรงงาน นายสุชาติ  ชมกลิ่น ห่วงใยคนพิการ สั่งกรมพัฒนาฝีมือแรงงาน เร่งฝึกทักษะอาชีพ มีงานทํา สร้างรายได้กว่า 9,500 บาทต่อเดือน ตามนโยบายรัฐบาลไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-ครม.อนุมัติงบกลาง 172 ลบ. จ่ายเงินสงเคราะห์ค่าทำศพผู้สูงอายุรายละ 3,000 บ. กว่า 5.74 หมื่นคน
วันอังคารที่ 15 มีนาคม 2565
ครม.อนุมัติงบกลาง 172 ลบ. จ่ายเงินสงเคราะห์ค่าทําศพผู้สูงอายุรายละ 3,000 บ. กว่า 5.74 หมื่นคน
ครม.อนุมัติงบกลาง 172 ลบ. จ่ายเงินสงเคราะห์ค่าทําศพผู้สูงอายุรายละ 3,000 บ. กว่า 5.74 หมื่นคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.อนุมัติงบประมาณปี2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 172.36 ล้านบาท เพื่อเป็นเงินสงเคราะห์ค่าทําศพผู้สูงอายุตามประเพณี รายละ 3,000 บาท ในปี 2564 เพิ่มเติม จํานวน 57,455 คน ตามที่กระทรวงการพัฒนาสังคมและความมั่นคงของมนุษย์เสนอ เนื่องจากในปี 2564 ข้อมูล ณ วันที่ 30 ก.ย.64 มีจํานวนผู้สูงอายุเสียชีวิตสูงถึง 127,168 คน ซึ่งมากกว่าจากที่คาดการณ์ไว้ที่ 69,713 คน กระทรวงการพัฒนาสังคมและความมั่นคงของมนุษย์จึงมีความจําเป็นต้องขอรับการสนับสนุนงบดังกล่าว
การขอรับเงินสงเคราะห์ค่าทําศพตามประเพณี ผู้สูงอายุที่เสียชีวิตจะต้องเข้าหลักเกณฑ์ดังนี้ 1)ผู้เสียชีวิตอายุเกิน 60 ปีบริบูรณ์ขึ้นไป 2) สัญชาติไทย 3)ผู้สูงอายุที่มีบัตรสวัสดิการแห่งรัฐ 4)ผู้สูงอายุซึ่งอยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใดๆ ของรัฐหรือองค์กรปกครองส่วนท้องถิ่นที่ดําเนินการจัดการศพตามประเพณีโดยมูลนิธิ สมาคม วัด มัสยิด โบสถ์ โดยผู้ยื่นคําขอ (ครอบครัวผู้เสียชีวิต ญาติผู้รับผิดชอบจัดการศพ) จะต้องยื่นคําขอในท้องที่ที่ผู้สูงอายุมีชื่ออยู่ในทะเบียนบ้านภายใน 6 เดือน นับตั้งแต่วันที่ออกใบมรณบัตร พร้อมกับเอกสารสําคัญ เช่น ใบมรณบัตรของผู้สูงอายุ บัตรสวัสดิการแห่งรัฐของผู้สูงอายุหรือหนังสือรับรอง บัตรประจําตัวประชาชน สมุดบัญชีหรือเลขที่บัญชีธนาคารของผู้ยื่นคําขอ (เพื่อโอนเงิน) กรณีอยู่ในพื้นที่กรุงเทพมหานคร ให้ยื่นคําขอที่สํานักงานเขต ส่วนจังหวัดอื่นๆ ให้ยื่นคําขอในท้องที่ เช่น สํานักงานพัฒนาสังคมและความมั่นคงของมนุษย์จังหวัด ที่ว่าการอําเภอ สํานักงานเทศบาล ที่ทําการองค์การบริหารส่วนตําบล เป็นต้น
----------------------
รัฐบาลไทย-ข่าวทำเนียบรัฐบาล-ครม. เห็นชอบ อนุมัติงบกลางปี 65 จำนวน 574.11 ล้านบาท เยียวยาเกษตรกร ตามมาตรการลดความเสี่ยงของผู้เลี้ยงสุกรรายย่อย ป้องกันโรคระบาดร้ายแรงในสุกรหรือหมูป่า ในพื้นที่ 56 จังหวัด
วันอังคารที่ 11 มกราคม 2565
ครม. เห็นชอบ อนุมัติงบกลางปี 65 จํานวน 574.11 ล้านบาท เยียวยาเกษตรกร ตามมาตรการลดความเสี่ยงของผู้เลี้ยงสุกรรายย่อย ป้องกันโรคระบาดร้ายแรงในสุกรหรือหมูป่า ในพื้นที่ 56 จังหวัด
ครม. เห็นชอบ อนุมัติงบกลางปี 65 จํานวน 574.11 ล้านบาท เยียวยาเกษตรกร ตามมาตรการลดความเสี่ยงของผู้เลี้ยงสุกรรายย่อย ป้องกันโรคระบาดร้ายแรงในสุกรหรือหมูป่า ในพื้นที่ 56 จังหวัด
วันที่ 11 มกราคม 2565 นาย ธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 574.11 ล้านบาท เพื่อป้องกันโรคอหิวาต์แอฟริกาในสุกร (African Swine Fever : ASF) และโรคระบาดร้ายแรงในสุกรหรือหมูป่า ซึ่งเป็นโรคติดต่อในสุกรที่เกิดจากเชื้อไวรัสที่รุนแรง โดยจะจ่ายเป็นค่าชดใช้ราคาสุกรที่ถูกทําลายตั้งแต่วันที่ 23 มี.ค. 64 – 15 ต.ค. 64 ตาม ม.13(4) แห่ง พ.ร.บ. โรคระบาดสัตว์ พ.ศ. 58 ซึ่งได้ผ่านการพิจารณาของ คณะกรรมการประเมินตามกฎกระทรวงกําหนดค่าชดใช้ราคาสัตว์ที่ถูกทําลายอันเนื่องจากโรคระบาดหรือมีเหตุอันควรสงสัยว่าเป็นโรคระบาดหรือสัตว์หรือซากสัตว์ที่เป็นพาหนะของโรคระบาด พ.ศ. 60 แล้ว
นาย ธนกร ฯ กล่าวเพิ่มเติมว่า การอนุมัติงบกลางฯ ในครั้งนี้ เป็นการของบประมาณเพื่อจ่ายเป็นค่าชดใช้ราคาสุกรที่ถูกทําลาย ในระหว่างวันที่ 23 มี.ค. 64 – 15 ต.ค. 64 ในพื้นที่ 56 จังหวัด ดังนี้ ภาคกลาง 10 จังหวัด ได้แก่ ปทุมธานี อ่างทอง ชัยนาท สิงห์บุรี ลพบุรี อยุธยา สระบุรี อุทัยธานี นครสวรรค์ และ สุพรรณบุรี /ภาคตะวันออก 1 จังหวัด ได้แก่ สระแก้ว /ภาคตะวันตก 3 จังหวัด ได้แก่ เพชรบุรี กาญจนบุรี และประจวบคีรีขันธ์ /ภาคตะวันออกเฉียงเหนือ 20 จังหวัด ได้แก่ นครราชสีมา บุรีรัมย์ สุรินทร์ ชัยภูมิ ศรีสะเกษ อุบลราชธานี เลย หนองบัวลําภู มหาสารคาม กาฬสินธุ์ ขอนแก่น อํานาจเจริญ หนองคาย บึงกาฬ ร้อยเอ็ด นครพนม อุดรธานี มุกดาหาร สกลนคร และยโสธร /ภาคเหนือ 12 จังหวัด ได้แก่ เชียงใหม่ ลําปาง แม่ฮ่องสอน น่าน พะเยา แพร่ อุตรดิตถ์ สุโขทัย พิษณุโลก ตาก กําแพงเพชร และเพชรบูรณ์ /ภาคใต้ 10 จังหวัด ได้แก่ สุราษฎร์ธานี ภูเก็ต ตรัง กระบี่ ระนอง นครศรีธรรมราช ชุมพร พัทลุง พังงา และสงขลา ทั้งนี้ มีเกษตรกรที่กรมปศุสัตว์ได้ทําลายสุกรไปแล้ว แต่ยังไม่ได้รับเงินค่าชดใช้ราคาสุกรที่ถูกทําลาย คิดเป็นเงิน จํานวน 574.11 ล้านบาท จําแนกเป็น เกษตรกร 4,941 ราย สุกร 159,453 ตัว
นายธรกร กล่าวว่า รัฐบาลดําเนินอย่างจริงจัง ในการป้องกันและควบคุมโรคระบาดในสัตว์และโรคอหิวาต์แอฟริกาในสุกร (African Swine Fever : ASF) โดย ครม. ยกระดับให้เป็นวาระแห่งชาติตั้งปี 2562 รวมทั้งได้มีการสนับสนุนงบประมาณ เพื่อการวิจัยพัฒนาวัคซีน รวมทั้งชดเชย เยียวยาเกษตรกรรายย่อย เจ้าของฟาร์ม ที่ผ่านมา กรมปศุสัตว์ ดําเนินระบบการเฝ้าระวังและประเมินความเสี่ยง กํากับดูแล ให้เกษตรกร ตลอดจนการป้องกันและควบคุมโรค อาทิ ให้มีรั้วรอบฟาร์ม ให้มีจุดพ่นน้ํานาฆ่าเชื้อ เป็นต้น
"นายกรัฐมนตรีย้ําให้กระทรวงเกษตรและสหกรณ์ ดําเนินการตรวจสอบ สํารวจโรคตามหลักวิชาการ และมาตรฐานสากล พร้อมชี้แจงให้ประชาชนอย่างโปร่งใส ที่สําคัญต้องลดความเดือดร้อนของเกษตรกรเจ้าของฟาร์ม ผู้ค้ารายย่อย โดยเฉพาะผู้บริโภค ในขณะนี้ให้มากที่สุด " นายธนกร กล่าว
..............................
รัฐบาลไทย-ข่าวทำเนียบรัฐบาล-“ชัยวุฒิ” เตือน 42 ยูอาร์แอลหยุดแชร์โพสต์คลิปโฆษณาไม่เหมาะสมลาซาด้า-เครปกะเทย
วันอังคารที่ 10 พฤษภาคม 2565
“ชัยวุฒิ” เตือน 42 ยูอาร์แอลหยุดแชร์โพสต์คลิปโฆษณาไม่เหมาะสมลาซาด้า-เครปกะเทย
“ชัยวุฒิ” เตือน 42 ยูอาร์แอลหยุดแชร์โพสต์คลิปโฆษณาไม่เหมาะสมลาซาด้า-เครปกะเทย
“ชัยวุฒิ”รมว.ดีอีเอสสั่งการหน่วยงานเกี่ยวข้องรวบรวมพยานหลักฐานเตรียมใช้กฎหมายลงดาบโฆษณาไม่เหมาะสมของลาซาด้า-นาราเครปกะเทย พบ42ยูอาร์แอลที่เป็นช่องทางแชร์คลิปเตรียมประสานแพลตฟอร์มและศาลให้มีคําสั่งปิดกั้นล่าสุดดีอีเอสรับหนังสือร้องเรียนจาก“ศรีสุวรรณ”เรียกร้องให้เอาผิดกับบุคคล/แพลตฟอร์มรวม3กลุ่ม
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้นายศรีสุวรรณจรรยาเลขาธิการสมาคมองค์การพิทักษ์รัฐธรรมนูญไทยได้เดินทางมายื่นหนังสือร้องเรียนที่กระทรวงดิจิทัลฯเรียกร้องให้มีการดําเนินคดีตามกฎหมายอย่างถึงที่สุดกับผู้ที่มีความผิดทั้งหมดที่ร่วมกันผลิตและเผยแพร่คลิปโฆษณาไม่เหมาะสมในการโปรโมทแคมเปญ5.5ของแพลตฟอร์มอี-คอมเมิร์ซ“ลาซาด้า”ซึ่งผู้ที่มีส่วนร่วมประกอบด้วย3กลุ่มได้แก่นายอนิวัติประทุมถิ่น(นาราเครปกะเทย)เจ้าของโพสต์บริษัทอินเตอร์เซคท์ดีไซน์แฟคทอรี่จํากัดซึ่งเป็นบริษัทโฆษณาและบริษัทลาซาด้าประเทศไทยจํากัด(Lazada)
ทั้งนี้กระทรวงดิจิทัลฯติดตามเรื่องนี้ตั้งแต่รับทราบว่ามีการโพสต์คลิปไม่เหมาะสมของโฆษณาชิ้นนี้ในช่องทางโซเชียลต่างๆรวมถึงบนแพลตฟอร์มลาซาด้าพร้อมสั่งการหน่วยงานที่เกี่ยวข้องให้รวบรวมพยานหลักฐานจากทุกช่องทางทั้งเฟซบุ๊กทวิตเตอร์ยูทูบล่าสุดพบ42ยูอาร์แอลที่มีการแชร์ข้อมูลเนื้อหาไม่เหมาะสมดังกล่าวจึงได้ประสานกับแพลตฟอร์มให้มีการลบและปิดกั้นการเข้าถึงเนื้อหานั้นพร้อมเตรียมดําเนินคดีตามกฎหมายส่วนกรณีที่มีบางแพลตฟอร์มไม่ดําเนินการตามคําขอก็จะขอคําสั่งศาลให้ปิดกั้นอย่างไรก็ตามคาดหวังว่าน่าจะได้รับความร่วมมือที่ดีจากแพลตฟอร์มโซเชียลที่ติดต่อไป
“แต่ทั้งหมดทั้งปวงก็ต้องขอบคุณคุณศรีสุวรรณที่ช่วยร้องเรียนและสนับสนุนการทํางานของกระทรวงฯเราก็จะได้นําเรื่องที่ท่านประสานเข้ามาเรื่องข้อมูลต่างๆก็จะรับเข้าไปดําเนินคดีตามกฎหมายอย่างถึงที่สุดกับผู้ที่มีความผิดทั้งหมดทั้งคุณนาราเครปกะเทยที่เป็นเจ้าของโพสต์บริษัทโฆษณาก็จะมีส่วนร่วมและตัวแพลตฟอร์มประกอบด้วย3กลุ่มนี้ซึ่งใครจะมีความผิดอย่างไรก็ว่าไปตามกฎหมายส่วนการสั่งปิดแพลตฟอร์มลาซาด้าก็เป็นเรื่องที่ต้องให้ศาลพิจารณาต้องดูข้อเท็จจริงที่เรื่องกฎหมาย”นายชัยวุฒิกล่าว
พร้อมกันนี้ได้ฝากเตือนไปยังอินฟลูเอนเซอร์ผู้ที่จะโพสต์ข้อความหรือคลิปต่างๆรวมถึงเอเจนซี่โฆษณาอยากให้คอยระมัดระวังโพสต์ที่ทําให้กระทบกับความรู้สึกคนไทยหรือผิดกฎหมายและผิดจรรยาบรรณของสื่อในการโฆษณาอยากให้ทํางานอย่างระมัดระวังอย่าให้เกิดเหตุการณ์แบบนี้อีก
สําหรับเรื่องการกํากับดูแลโฆษณาเป็นหน้าที่ของทางสมาคมโฆษณาซึ่งมีจรรยาบรรณมีมาตรฐานวิชาชีพต้องกํากับดูแล ต้องมีการบังคับใช้เรื่องข้อจริยธรรมให้จริงจังและควรจะมีบทลงโทษกับคนที่ฝ่าฝืนจริยธรรมจรรยาบรรณของสมาคมฯ
“จรรยาบรรณและมาตรฐานวิชาชีพมีอยู่แล้วอยากให้กํากับกันเองมากกว่าถ้าเราใช้อํานาจรัฐเข้าไปก็เหมือนแทรกแซงหรือไปทําให้รู้สึกไม่สบายใจผมคิดว่าสมาคมมีกํากับดูแลกันเองและเราก็จะเข้ามาคอยประสานงานก็ไม่อยากให้เกิดเหตุการณ์แบบนี้อีก ซึ่งกระทบความรู้สึกคนไทยโดยเฉพาะตัวแพลตฟอร์มลาซาด้าเองเพราะว่าทําสิ่งที่ไม่เหมาะสมคนไทยก็รับไม่ได้ก็เป็นอุทาหรณ์ให้กับแพลตฟอร์มหรือการค้าออนไลน์หรือการโฆษณาต่างๆต้องมีความระมัดระวังการทําอะไรที่ผิดศีลธรรมผิดกฎหมายขัดความรู้สึกของคนไทยสังคมลงโทษท่านแน่นอน”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-​PM accepts 415,040 doses of AstraZeneca vaccines from UK
วันจันทร์ที่ 2 สิงหาคม 2564
​PM accepts 415,040 doses of AstraZeneca vaccines from UK
​PM accepts 415,040 doses of AstraZeneca vaccines from UK
August 2, 2021, at 09.30 hrs, at the Purple Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the handover ceremony of COVID-19 vaccines given by the Government of the United Kingdom. Attending the ceremony was H.E. Mr. Evan Jones, Chargé D'affaires a.i., UK Embassy in Thailand, as the representative of the UK Government. Government Spokesperson Anucha Burapachaisri disclosed gist of the meeting as follows:
The Prime Minister first conveyed felicitations toward Her Majesty Queen Elizabeth II on behalf of the Thai Government and people, and his regards to UK Prime Minister Boris Johnson. He, then, thanked the UK Government for granting 415,040 doses of AstraZeneca vaccines to Thailand which reflects over 400 years of long-standing and tightknit relations and friendship between the two countries. The vaccines donated by the UK Government would help Thailand and its economy to move forward in a strong and stable manner. The Prime Minister commended UK for being a role model for effective vaccine management and distribution, and expressed confidence that the two countries would soon overcome this challenge together.
The Chargé D'affaires a.i. of the UK Embassy in Thailand conveyed his felicitations to His Majesty King Rama X and members of the royal family, and expressed pleasure to be able to assist Thailand in this time of crisis. The 415,040 doses of AstraZeneca vaccines will arrive in Thailand tomorrow as part of the UK Government’s intent to donate vaccines to the friends in need.
รัฐบาลไทย-ข่าวทำเนียบรัฐบาล-เขตสุขภาพที่ 1 ขับเคลื่อนนโยบายกัญชาทางการแพทย์ เน้นใช้กัญชารักษาผู้ป่วย
วันเสาร์ที่ 20 สิงหาคม 2565
เขตสุขภาพที่ 1 ขับเคลื่อนนโยบายกัญชาทางการแพทย์ เน้นใช้กัญชารักษาผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์เขตสุขภาพที่ 1 ขับเคลื่อนนโยบายกัญชาทางการแพทย์ครอบคลุมหลายมิติ ย้ําส่งเสริมการใช้ประโยชน์ในทางที่ถูกต้อง ช่วยกันสอดส่องดูแลการนําไปใช้ในทางที่ผิด
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์เขตสุขภาพที่ 1 ขับเคลื่อนนโยบายกัญชาทางการแพทย์ครอบคลุมหลายมิติ ย้ําส่งเสริมการใช้ประโยชน์ในทางที่ถูกต้องช่วยกันสอดส่องดูแลการนําไปใช้ในทางที่ผิด
วันนี้ (20 สิงหาคม 2565) ที่ห้องประชุมอาคารคชสาร (สนามกีฬากลางจังหวัดเชียงราย) องค์การบริหารส่วนจังหวัดเชียงราย อําเภอเมือง จังหวัดเชียงราย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมวิชาการกัญชาทางการแพทย์ เขตสุขภาพที่ 1 พร้อมปาฐกถาพิเศษ หัวข้อ “นโยบายการดําเนินงานกัญชาทางการแพทย์” โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหารกระทรวงสาธารณสุขทั้งส่วนกลางและส่วนภูมิภาค หน่วยงานภาครัฐ เอกชน อสม.และประชาชนเข้าร่วมงานกว่า 1,000 คน
นายอนุทิน กล่าวว่า หลังจากรัฐบาลปลดกัญชาและกัญชงออกจากบัญชียาเสพติด เมื่อวันที่ 9 มิถุนายน 2565ที่ผ่านมา กระทรวงสาธารณสุขได้เดินหน้าขับเคลื่อนการนํากัญชาไปใช้ประโยชน์ทางการแพทย์อย่างต่อเนื่องในทุกเขตสุขภาพ รวมถึงส่งเสริมให้นําไปพัฒนาเป็นผลิตภัณฑ์อื่นๆ สามารถพลิกโฉมให้เกิดการขับเคลื่อนทางเศรษฐกิจในภาพรวมของประเทศ สร้างรายได้หมุนเวียนในระบบเศรษฐกิจ เป็นมูลค่าสูงกว่า 7 พันล้านบาท ซึ่งเป็นความตั้งใจของกระทรวงสาธารณสุขที่จะนําพืชกัญชามาใช้ทางการแพทย์อย่างปลอดภัย และสร้างรายได้ให้กับชุมชนและประเทศชาติ ไม่สนับสนุนการใช้เพื่อสันทนาการ และขอให้ประชาชน ผู้ประกอบการ และบุคลากรทางการแพทย์ช่วยกันสอดส่องดูแลไม่ให้มีการนําไปใช้ในทางที่ผิด
โดยเขตสุขภาพที่ 1 ซึ่งประกอบด้วย เชียงใหม่ เชียงราย แพร่ น่าน พะเยา ลําปาง ลําพูน และแม่ฮ่องสอน มีการขับเคลื่อนนโยบายกัญชาทางการแพทย์ในหลากหลายมิติ อาทิ รพ.นครพิงค์ รพ.เชียงรายประชานุเคราะห์เปิดบริการคลินิกกัญชาทั้งออนไซต์และออนไลน์ ตรวจวินิจฉัยและรักษาด้วยตํารับยากัญชา ทั้งแผนปัจจุบันและแผนไทย,รพ.ปาย ใช้ยาศุขไสยาศน์ร่วมกับการใช้ยาแผนปัจจุบันในผู้ป่วยโรคซึมเศร้าที่มีอาการนอนไม่หลับ, รพ.แพร่ สร้างระบบแจ้งเตือนการเกิดอันตรกิริยาระหว่างยาและยากัญชาทางการแพทย์ และมีการอํานวยความสะดวกในการขอรับใบอนุญาตเกี่ยวกับกัญชา กัญชง โดยปัจจุบันมีประชาชนได้รับใบอนุญาตปลูกกัญชา 11 ราย พื้นที่ 1,137 ตรม.และกัญชง 147 ราย พื้นที่ 2,480 ไร่ รวมถึงร่วมมือกับสถาบันการศึกษา เช่น มหาวิทยาลัยแม่ฟ้าหลวง และมหาวิทยาลัยราชภัฏเชียงราย ศึกษาวิจัยเทคโนโลยีการสกัดน้ํามันกัญชา กัญชง เพื่อให้ได้สาร CBD ที่เหมาะสม เตรียมพัฒนาต่อยอดเป็นผลิตภัณฑ์ เช่น สบู่ แชมพู บาล์ม และน้ํามันหอมระเหย ช่วยในกลุ่มผู้สูงอายุที่นอนไม่หลับและรับประทานยายาก เป็นต้น
สําหรับกิจกรรมภายในงาน ประกอบด้วย การประชุมวิชาการด้านการแพทย์ การเสวนาวิชาการและการบรรยายเกี่ยวกับกัญชา กัญชง โดยวิทยากรผู้เชี่ยวชาญจากภาครัฐและภาคเอกชน การจัดแสดงนิทรรศการของหน่วยงานภาครัฐส่วนกลางและภูมิภาค การให้บริการคลินิกกัญชาทางการแพทย์แผนปัจจุบันและการแพทย์แผนไทย และการตรวจรักษาโรคต่าง ๆ
************************************ 20 สิงหาคม 2565
รัฐบาลไทย-ข่าวทำเนียบรัฐบาล-ครม. ไฟเขียววงเงินกู้ 983 ลบ. ช่วยเหลือกัมพูชา ปรับปรุงถนนหมายเลข 67 สร้างประโยชน์ให้แก่ ปชช. สองประเทศ
วันศุกร์ที่ 26 สิงหาคม 2565
ครม. ไฟเขียววงเงินกู้ 983 ลบ. ช่วยเหลือกัมพูชา ปรับปรุงถนนหมายเลข 67 สร้างประโยชน์ให้แก่ ปชช. สองประเทศ
.....
ที่ประชุม ครม. (23 ส.ค. 65) เห็นชอบการให้ความช่วยเหลือทางการเงินแก่กัมพูชา โดยเป็นการให้วงเงินกู้จํานวน 983 ล้านบาท สําหรับโครงการปรับปรุงถนนหมายเลข 67 ช่วงเสียมราฐ - อันลองเวง - จวม/สะงํา (NR67) และอนุมัติให้สํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ดําเนินการตามขอบเขตของโครงการ NR67 ต่อไป
.
โดยมีเงื่อนไขว่ากัมพูชาจะใช้วัสดุอุปกรณ์ต่าง ๆ ภายใต้โครงการดังกล่าว จากไทยไม่น้อยกว่าร้อยละ 50 ของมูลค่าสัญญา และต้องให้ผู้รับเหมาก่อสร้างและวิศวกรที่ปรึกษาจากไทยเป็นผู้ดําเนินโครงการด้วย ซึ่งเป็นการส่งเสริมการจําหน่ายสินค้า วัสดุ และอุปกรณ์ก่อสร้าง ตลอดจนสนับสนุนให้ผู้ประกอบการไทยไปทํางานในต่างประเทศ
.
ประโยชน์ที่คาดว่าจะได้รับจากการโครงการดังกล่าว คือ ประชาชนชาวกัมพูชาตามแนวเส้นทางประมาณ 50,000 คน หรือกว่า 10,000 ครอบครัว สามารถเข้าถึงสิ่งอํานวยความสะดวกในการดํารงชีวิตได้รวดเร็วและปลอดภัย เช่น การเดินทางไปศึกษาเล่าเรียน การเข้ารับบริการทางสาธารณสุข เป็นต้น
.
นอกจากนี้ จะเกิดการพัฒนาการท่องเที่ยวระหว่างไทยกับกัมพูชา ในเส้นทางท่องเที่ยวเชิงวัฒนธรรมจากอีสานใต้ไปยังกัมพูชา เริ่มตั้งแต่ “บุรีรัมย์ - สุรินทร์ - ศรีสะเกษ - เสียมราฐ” ที่มีทั้งแหล่งท่องเที่ยวทางประวัติศาสตร์และแหล่งท่องเที่ยวทางธรรมชาติ อันจะส่งผลให้การค้าชายแดน การขนส่งสินค้า และการลงทุนขยายตัวเพิ่มขึ้น
.
อ่านเพิ่มเติม คลิกhttps://www.thaigov.go.th/news/contents/details/58348
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรี กำชับ ป้องกันการรวมกลุ่มเสี่ยงแพร่โควิด-19
วันเสาร์ที่ 28 สิงหาคม 2564
นายกรัฐมนตรี กําชับ ป้องกันการรวมกลุ่มเสี่ยงแพร่โควิด-19
วันเสาร์ที่ 28 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกําชับให้หน่วยงานที่เกี่ยวข้องบูรณาการการทํางาน เพื่อป้องกันการรวมกลุ่มที่สุ่มเสี่ยงต่อการแพร่ระบาดเชื้อโควิด-19 เช่น การจัดงานเลี้ยงสังสรรค์ การดื่มเครื่องดื่มแอลกอฮอล์ และการมั่วสุมในแหล่งอบายมุข ซึ่งเป็นการฝ่าฝืนข้อกําหนดออกตามความใน มาตรา 9 แห่ง พระราชกําหนดการบริหารราชการในสถานการณ์ฉุกเฉิน พ.ศ.2548 โดยให้เจ้าหน้าที่ดําเนินการตามกฎหมายทันที ไม่มีข้อยกเว้น และหากพบว่าเจ้าหน้าที่ละเว้นการปฏิบัติหน้าที่หรือรู้เห็นให้เกิดกิจกรรมมั่วสุมจะต้องถูกลงโทษอย่างเด็ดขาดด้วยเช่นกัน สําหรับประชาชนที่พบเห็นพฤติกรรมรวมกลุ่มที่อาจก่อให้เกิดการแพร่ระบาดโรค สามารถแจ้งข้อมูลได้ที่เจ้าหน้าที่ตํารวจและองค์กรปกครองส่วนท้องถิ่นในพื้นที่ทุกแห่ง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กลุ่มคนกลางคืน นักร้อง นักดนตรี เฮ! นายก สั่ง รมว.เฮ้ง คลอดมาตรการเยียวยาจ่าย 5,000 ม.33 รับ 2 ต่อ
วันศุกร์ที่ 3 ธันวาคม 2564
กลุ่มคนกลางคืน นักร้อง นักดนตรี เฮ! นายก สั่ง รมว.เฮ้ง คลอดมาตรการเยียวยาจ่าย 5,000 ม.33 รับ 2 ต่อ
กลุ่มคนกลางคืน นักร้อง นักดนตรี เฮ! นายก สั่ง รมว.เฮ้ง คลอดมาตรการเยียวยาจ่าย 5,000 ม.33 รับ 2 ต่อ
เมื่อวันที่3ธันวาคม2564นายสุชาติชมกลิ่นรัฐมนตรีว่าการกระทรวงแรงงานเปิดเผยภายหลังการหารือร่วมกับนางสาวสุนทราลักษณ์เพ็ชรกูลที่ปรึกษาด้านนโยบายและแผนงานจากสภาพัฒน์และผู้แทนกลุ่มคนกลางคืนนําโดยคุณธเนสสุขวัฒน์ตัวแทนนักดนตรีผู้จัดงานคอนเสิร์ตคุณวรพจน์นิ่มวิจิตรตัวแทนผู้จัดงานคอนเสิร์ตอีเว้นท์จากสมาพันธ์เครือข่ายคนบันเทิงอาชีพแห่งประเทศไทยถึงแนวทางการเยียวยานักร้องนักดนตรีนักแสดงและผู้ประกอบการสถานบันเทิงคลับผับบาร์ที่ได้รับผลกระทบจากโควิด-19โดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายสุชาติกล่าวต่อว่าสําหรับแนวทางการช่วยเหลือจะแบ่งเป็น3กลุ่มกลุ่มที่1นายจ้างให้ลงทะเบียนโครงการSME (โครงการส่งเสริมและรักษาระดับการจ้างงาน)ต่ออีก1เดือนเพื่อช่วยเหลือนายจ้างกลุ่มนี้3เดือนโดยไม่มีภาษีกลุ่มที่2ลูกจ้างที่อยู่ในระบบประกันสังคมจะให้ประกันสังคมเยียวยาว่างงานจากเหตุสุดวิสัยจ่าย50เปอร์เซ็นต์และจ่ายอีก5,000บาทจากรัฐบาล(ม.33เรารักกัน)กลุ่มที่3ลูกจ้างที่ไม่อยู่ในระบบประกันสังคมจะได้รับเงินเยียวยาจากรัฐบาลโดยใช้เงินกู้จากรัฐบาลแต่ต้องให้สมาคม/สมาพันธ์รับรองทั้งนี้ได้ตรวจสอบตัวเลขในระบบพบว่าทั้งประเทศคาดว่าอยู่ที่ประมาณไม่เกิน1.5แสนรายซึ่งจะต้องใช้เม็ดเงินกู้จากรัฐบาลเยียวยาประมาณ750ล้านบาทส่วนผู้ที่เกินอายุเกิน65ปีซึ่งไม่เข้าข่ายมาตรา40ของประกันสังคมจะประสานให้กระทรวงวัฒนธรรมสํารวจตัวเลขและเป็นผู้ดูแลเยียวยาต่อไป
“ท่านนายกรัฐมนตรีได้มีความห่วงใยและให้ความสําคัญกับการดูแลช่วยเหลือกลุ่มคนทํางานทุกสาขาอาชีพที่ได้รับผลกระทบจากโควิด-19โดยเฉพาะกลุ่มนักร้องนักดนตรีและอาชีพที่เกี่ยวข้องซึ่งกระทรวงแรงงานจะเร่งดูแลเยียวยาผู้ที่ได้รับผลกระทบทั้งผู้ประกอบการลูกจ้างกลุ่มเหล่านี้ให้ได้รับการช่วยเหลือทุกคนทุกกลุ่มอย่างเร่งด่วนตามนโยบายรัฐบาลโดยไม่ทิ้งใครไว้ข้างหลัง”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
3ธันวาคม2564
รัฐบาลไทย-ข่าวทำเนียบรัฐบาล-นายกรัฐมนตรีขอบคุณ ชื่นชมทุกภาคส่วนช่วยร่วมดับเพลิงโรงงานย่านกิ่งแก้วสำเร็จตามแผน พร้อมดูแลผู้ได้รับความเสียหายเร่งด่วน
วันอังคารที่ 6 กรกฎาคม 2564
นายกรัฐมนตรีขอบคุณ ชื่นชมทุกภาคส่วนช่วยร่วมดับเพลิงโรงงานย่านกิ่งแก้วสําเร็จตามแผน พร้อมดูแลผู้ได้รับความเสียหายเร่งด่วน
นายกรัฐมนตรีขอบคุณ ชื่นชมทุกภาคส่วนช่วยร่วมดับเพลิงโรงงานย่านกิ่งแก้วสําเร็จตามแผน พร้อมดูแลผู้ได้รับความเสียหายเร่งด่วน
วันนี้ (6 กค 2564) นายอนุชา บูรพชัยศรี โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณและชื่นชม ผู้ว่าราชการจังหวัดสมุทรปราการ และทุกภาคส่วนทั้งพลเรือน ทหาร ตํารวจ ที่ระดมสรรพกําลังคลี่คลายสถานการณ์เพลิงไหม้จากการระเบิดโรงงานหมิงตี้ เคมีคอล ต.ราชาเทวะ อ.บางพลี จ.สมุทรปราการ จนสามารถควบคุมเพลิงและดับเพลิงได้ในที่สุดในช่วงกลางดึกจนถึงเช้ามืดที่ผ่านมา โดยเฉพาะแผนการเข้าปิดวาล์วที่เป็นจุดสําคัญของไฟสําเร็จด้วยการทํางานร่วมกันอย่างเต็มกําลังความสามารถ แต่อย่างไรก็ตามยังต้องควบคุมเฝ้าระวังการปะทุและความร้อนอย่างต่อเนื่องต่อไปด้วยการฉีดน้ําลดอุณหภูมิ
ทั้งนี้ ขอให้ประชาชนที่อพยพออกไป จากพื้นที่ตามคําแนะนําของหน่วยงานราชการ อย่าเพิ่งกลับเข้ามา เพราะแม้ว่าจะดับเพลิงได้แล้ว ยังคงมีควันจากสารเคมีที่อันตรายต่อร่างกาย ขอให้ประชาชนรอฟังจากเจ้าหน้าที่และหน่วยงานต่อไปก่อน จนกว่าจะปลอดภัย
ทั้งนี้ “ตลอดช่วงที่เกิดเหตุ ประชาชน เจ้าหน้าที่ ต่างมีความเป็นห่วงเป็นใยกัน แสดงน้ําใจต่อกัน ช่วยกันอย่างสุดกําลัง เช่น ที่พักพิง การบริจาคอาหารและน้ํา ของใช้ที่จําเป็น ซึ่งเหล่านี้เป็นพลังสําคัญที่ทําให้สถานการณ์คลี่คลายลงได้ นายกรัฐมนตรีจึงขอขอบคุณทุกๆคน และรัฐบาลจะดูแลผู้ได้รับผลกระทบและความเสียหายอย่างดีที่สุดและเร็วที่สุด” นายอนุชา กล่าว
............................................
รัฐบาลไทย-ข่าวทำเนียบรัฐบาล-เยาวชน เฮ รมว.สุชาติ ส่งผู้ช่วยมอบรางวัลการแข่งขันทักษะฝีมือแรงงานแห่งชาติ ระดับภาค
วันศุกร์ที่ 12 สิงหาคม 2565
เยาวชน เฮ รมว.สุชาติ ส่งผู้ช่วยมอบรางวัลการแข่งขันทักษะฝีมือแรงงานแห่งชาติ ระดับภาค
กรมพัฒนาฝีมือแรงงาน กระทรวงแรงงาน จัดงานมอบรางวัลให้เยาวชนคนเก่งจากการแข่งขันทักษะฝีมือแรงงาน ครั้งที่ 29
รัฐบาลไทย-ข่าวทำเนียบรัฐบาล-รมช.ประภัตรลุยถิ่นดอนเจดีย์ - อู่ทอง สุพรรณบุรี สาธิตการฉีดวัคซีน (LSDV) ในโค - กระบือ
วันศุกร์ที่ 18 มิถุนายน 2564
รมช.ประภัตรลุยถิ่นดอนเจดีย์ - อู่ทอง สุพรรณบุรี สาธิตการฉีดวัคซีน (LSDV) ในโค - กระบือ
รมช.ประภัตร ลุยถิ่นดอนเจดีย์ - อู่ทอง สุพรรณบุรี สาธิตการฉีดวัคซีนในโค - กระบือ เผยกระทรวงเกษตรฯ เตรียมนําเรื่องเข้า ครม. ของบกลางสู้ลัมปี - สกิน พร้อมหารือกระทรวงการคลัง เพิ่มอัตราค่าเยียวยาเกษตรกรที่โค-กระบือล้มจากโรคลัมปี สกินแล้ว ประมาณ 1 เท่าตัว
(วันที่ 18 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่อาคารสถิตย์ยุทธการ ลานหน้าพระบรมราชานุสรณ์ดอนเจดีย์ ตําบลดอนเจดีย์ อําเภอดอนเจดีย์ และกลุ่มผู้เลี้ยงสัตว์โครงการธนาคารโค - กระบือ เพื่อการเกษตรตามพระราชดําริ ตําบลพลับพลาไชย อําเภออู่ทอง จังหวัดสุพรรณบุรี เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อมสาธิตฉีควัคซีน (LSDV) ในโค - กระบือ จังหวัดสุพรรณบุรี และมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายณัฐภัทร สุวรรณประทีป ผู้ว่าราชการจังหวัดสุพรรณบุรี นายปรีชา ทองคํา รองผู้ว่าราชการจังหวัดสุพรรณบุรี หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"ขณะนี้กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. ในวันอังคารนี้ เพื่อให้กรมปศุสัตว์มีงบประมาณ ในการสั่งซื้อวัคซีนเพิ่มอีก 8 ล้านโด๊ส และสั่งซื้อยารักษาสัตว์ตามอาการ มุ้งสีฟ้า ยากําจัดแมลงดูดเลือด และอื่นๆ อีกนับสิบรายการเพื่อใช้ในการควบคุมโรคลัมปี - สกิน นอกจากนี้ ในส่วนของผลการหารือประชุมระดับเจ้าหน้าที่ของกรมปศุสัตว์กับกรมบัญชีกลางสรุปว่า จะเพิ่มค่าชดเชยรายได้ให้เกษตรกร โดยเตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบต่อไป" รมช.ประภัตรกล่าว
สําหรับอัตราเงินชดเชยโคอายุน้อยกว่า 6 เดือน เดิม 6,000 บาทต่อตัวจะเพิ่มเป็น 13,000 บาท อายุ 6 เดือนถึง 1 ปี เดิม 12,000 บาทต่อตัว จะเพิ่มเป็น 22,000 บาท อายุ 1 ปี ถึง 2 ปี เดิม 16,000 บาทต่อตัว จะเพิ่มเป็น 29,000 บาท และอายุมากกว่า 2 ปี เดิม 20,000 บาทต่อตัว จะเพิ่มเป็น 35,000 บาท ส่วนกระบืออายุน้อยกว่า 6 เดือน เดิม 8,000 บาทต่อตัวจะเพิ่มเป็น 16,000 บาท อายุ 6 เดือนถึง 1 ปี เดิม 14,000 บาทต่อตัว เป็น 25,000 บาท อายุมากกว่า 1 ปี ถึง 2 ปี เดิม 18,000 บาทต่อตัว เป็น 34,000 บาทต่อตัว และอายุมากกว่า 2 ปี เดิม 22,000 บาทต่อตัว เป็น 41,000 บาท โดยเป็นอัตราที่อ้างอิงจากราคาตลาดและประกาศของกรมปศุสัตว์ นอกจากนี้ยังจะให้เพิ่มการชดเชยจากเดิมให้ให้เกษตรกรเจ้าของโค-กระบือ ตามจริง แต่ไม่เกินรายละ 2 ตัว จะปรับเป็น 5-6 ตัวต่อราย
นอกจากนี้ รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
รัฐบาลไทย-ข่าวทำเนียบรัฐบาล-ไฟเขียว ร่าง พ.ร.บ.กิจการอวกาศ
วันจันทร์ที่ 19 กรกฎาคม 2564
ไฟเขียว ร่าง พ.ร.บ.กิจการอวกาศ
....
แม้ประเทศไทยและทั่วโลก จะอยู่ในสถานการณ์โควิด-19 แต่กิจการด้านอื่นๆ ก็ยังไม่หยุดพัฒนา ล่าสุด ครม. เห็นชอบ ร่าง พ.ร.บ.กิจการอวกาศ พ.ศ. ... ซึ่งจะเป็นกลไกสําคัญที่ทําให้เกิดความร่วมมือด้านเทคโนโลยีอวกาศของไทย กับนานาประเทศทั่วโลก
.
ช่วยให้ไทยพร้อมรองรับการสร้างเศรษฐกิจอวกาศ หรือ New Space Economy ที่เน้นบทบาทร่วมจากภาครัฐและเอกชน สร้างมาตรฐานกิจการอวกาศของประเทศไทย พัฒนาเทคโนโลยี เกิดการลงทุน สร้างรายได้ และการจ้างงานในอุตสาหกรรมที่เป็นเทคโนโลยีขั้นสูงภายในประเทศ
.
เช่น การให้บริการอินเทอร์เน็ตด้วยดาวเทียม การหาตําแหน่งสมาร์ทโฟนด้วยดาวเทียม การพัฒนาและผลิตชิ้นส่วนเพื่อสร้างจรวดและดาวเทียม การพัฒนาอาหารและชุดของมนุษย์อวกาศ เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการเร่งตั้งศูนย์ช่วยเหลือผู้ประสบอุทกภัยภาคใต้ตอนล่าง
วันจันทร์ที่ 28 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการเร่งตั้งศูนย์ช่วยเหลือผู้ประสบอุทกภัยภาคใต้ตอนล่าง
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า พลเอกประยุทธ์ จันทร์โอชา นายกรัฐมนตรี มีความห่วงใยต่อสถานการณ์อุทกภัยพื้นที่ภาคใต้ตอนล่าง จากประกาศศูนย์อุตุนิยมวิทยาภาคใต้ฝั่งตะวันออก ฉบับที่ 5 (6/2565) เรื่อง คลื่นลมแรง และฝนตกหนักถึงหนักมากบริเวณภาคใต้ฝั่งตะวันออก ส่งผลให้ช่วงวันที่ 25 - 28 ก.พ.65 เกิดฝนตกหนักต่อเนื่อง มีน้ําไหลหลากเข้าท่วมบ้านเรือนประชาชนในพื้นที่ 5 จังหวัด ได้แก่ นครศรีธรรมราช พัทลุง ปัตตานี ยะลา และนราธิวาส
ทั้งนี้ ตนได้สั่งการให้กรมเจ้าท่าเร่งตั้งศูนย์ช่วยเหลือผู้ประสบภัยแล้วจํานวน 4 ศูนย์ ได้แก่ ที่สํานักงานเจ้าท่าภูมิภาคสาขาสงขลา, สํานักงานเจ้าท่าภูมิภาคสาขาปัตตานี, สํานักงานเจ้าท่าภาคสาขานราธิวาส และ สํานักพัฒนาและบํารุงรักษาทางน้ําที่ 4 พร้อมจัดเจ้าหน้าที่ประจําศูนย์ช่วยเหลือฯ จํานวนรวม 24 นาย ความพร้อมทางรถ จํานวน 11 คัน / เรือ 7 ลํา และเมื่อวันที่ 27 ก.พ. 65 ศูนย์ช่วยเหลือฯ ร่วมอํานวยความสะดวกและให้ความช่วยเหลือประชาชนแล้ว ดังนี้
• สํานักงานเจ้าท่าภูมิภาคสาขานราธิวาส นําถุงยังชีพจํานวน 30 ชุด น้ําดื่ม 30 แพ็ค ไปมอบให้ผู้ประสบอุทกภัย ตําบลลูโบะสาวอ อําเภอบาเจาะ จังหวัดนราธิวาส
• สํานักงานเจ้าท่าภูมิภาคสาขาปัตตานี นําถุงยังชีพ 30 ชุด น้ําดื่ม 30 แพ็ค มอบผู้ประสบอุทกภัยบริเวณ ตําบลสะเต็ง อําเภอเมือง จังหวัดยะลา
• สํานักงานเจ้าท่าภูมิภาคสาขาสงขลา จัดเตรียมถุงยังชีพ จํานวน 40 ชุด น้ําดื่มจํานวน 50 แพ็ค และประสานหน่วยงานในพื้นที่ติดตามสถานการณ์ใกล้ชิด
• สํานักพัฒนาและบํารุงรักษาทางน้ําที่ 4 จัดเตรียมเรือพระราชทานจํานวน 4 ลํา และรถยนต์ 8 คัน น้ําดื่มจํานวน 1,000 แพ็ค พร้อมออกปฎิบัติช่วยเหลือประชาชน
นอกจากนี้ ได้เน้นย้ําให้ศูนย์ช่วยเหลือฯ ติดตามข้อมูลสภาวะอากาศ และเฝ้าระวังสถานการณ์ฝนตกหนัก ปริมาณฝนสะสมอย่างใกล้ชิด รวมถึงให้ออกประกาศแจ้งเตือนชาวเรือควรเดินเรือด้วยความระมัดระวัง เรือเล็กควรงดออกจากฝั่งในระยะนี้
รัฐบาลไทย-ข่าวทำเนียบรัฐบาล-ครม. อนุมัติร่างกฎหมายยกเว้นภาษีเงินได้ "บุคคลธรรมดา - นิติบุคคล" ที่ได้รับเงินเยียวยาจาก 12 โครงการช่วยเหลือของรัฐ
วันพุธที่ 26 มกราคม 2565
ครม. อนุมัติร่างกฎหมายยกเว้นภาษีเงินได้ "บุคคลธรรมดา - นิติบุคคล" ที่ได้รับเงินเยียวยาจาก 12 โครงการช่วยเหลือของรัฐ
.....
ที่ประชุม ครม. (24 ม.ค. 65) มีมติอนุมัติร่างกฎหมายการยกเว้นภาษีเงินได้สําหรับเงินเยียวยา เงินช่วยเหลือ เงินสนับสนุน เงินอุดหนุน และประโยชน์อื่นใดที่ได้รับจากโครงการภาครัฐอันเนื่องมาจากการบรรเทา ผลกระทบจากการแพร่ระบาดของโรคโควิด-19 รวม 2 ฉบับ ได้แก่
.
ร่าง พ.ร.ฎ. ออกตามความใน ป. รัษฎากร ว่าด้วยการยกเว้นรัษฎากร (ฉบับที่ ...) พ.ศ. ... ให้ยกเว้นภาษีเงินได้นิติบุคคลให้แก่บริษัทหรือห้างหุ้นส่วน นิติบุคคล สําหรับเงินได้ที่ได้รับจากโครงการของภาครัฐ
.
ร่างกฎกระทรวง ฉบับที่ ... (พ.ศ. ...) ออกตามความใน ป. รัษฎากร ว่าด้วยการยกเว้นรัษฎากร ให้เงินได้ที่ผู้มีเงินได้ได้รับเป็นเงินเยียวยา เงินช่วยเหลือ เงินสนับสนุน เงินอุดหนุน หรือประโยชน์อื่นใดที่ได้รับจากโครงการของภาครัฐเป็นเงินได้พึงประเมินที่ได้รับยกเว้นไม่ต้องรวมคํานวณ ภาษีเงินได้บุคคลธรรมดา
.
เพื่อเป็นการลดภาระภาษี และช่วยเหลือประชาชน รวมทั้งผู้ประกอบการที่ได้รับผลกระทบจากการแพร่ระบาดของโรคโควิด-19 และยังช่วยกระตุ้นการบริโภคภายในประเทศ
.
นอกจากนี้ กฎหมายดังกล่าวจะก่อให้เกิดความชัดเจนแก่ประชาชนและผู้ประกอบการที่ได้รับเงินเยียวยาจาก 12 โครงการรัฐในช่วงปี 2564 ที่ผ่านมา ดังนี้
.
1.โครงการกําลังใจ
2.โครงการเราเที่ยวด้วยกัน
3.โครงการคนละครึ่ง
4.โครงการเราชนะ
5.โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3
6.โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ
7.โครงการยิ่งใช้ยิ่งได้
8.โครงการ ม33 เรารักกัน
9.โครงการทัวร์เที่ยวไทย
10.โครงการเยียวยานายจ้าง และผู้ประกันตนตามมาตรา 33 ในกิจการที่ได้รับผลกระทบจากมาตรการของรัฐในพื้นที่ควบคุมสูงสุดและเข้มงวด
11.โครงการให้ความช่วยเหลือ บรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด-19 ของกระทรวงศึกษาธิการ
12.โครงการส่งเสริมและรักษาระดับการจ้างงานในธุรกิจ SMEs ของกรมการจัดหางาน กระทรวงแรงงาน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ฝากบ้านไว้กับตำรวจ ผ่านแอปฯ "ฝากบ้าน 4.0" ป้องกันอาชญากรรมช่วงเทศกาลสงกรานต์
วันอังคารที่ 12 เมษายน 2565
ฝากบ้านไว้กับตํารวจ ผ่านแอปฯ "ฝากบ้าน 4.0" ป้องกันอาชญากรรมช่วงเทศกาลสงกรานต์
.....
วันหยุดสงกรานต์ 2565 ที่มีวันหยุดต่อเนื่องหลายวัน ทําให้ผู้คนส่วนใหญ่เลือกเดินทางออกจาก กทม. เพื่อกลับไปหาครอบครัวหรือท่องเที่ยวในต่างจังหวัด อย่างไรก็ตาม อาจมีคนกังวลไม่น้อยว่า ระหว่างที่ไม่อยู่บ้านหลายวัน อาจเกิดเหตุร้ายต่าง ๆ ขึ้น
.
และเพื่ออํานวยความสะดวกดูแลประชาชน ป้องกันการเกิดเหตุโจรกรรมทรัพย์สินของประชาชนที่ไม่อยู่บ้าน สํานักงานตํารวจแห่งชาติ เชิญชวนประชาชนฝากบ้านไว้กับตํารวจ ผ่านแอปพลิเคชัน “ฝากบ้าน 4.0” โดยเริ่มฝากบ้านได้ตั้งแต่บัดนี้ - 17 เม.ย. 65
.
ซึ่งผู้ที่จะเข้าร่วมโครงการ สามารถเปิดแอปพลิเคชัน “ฝากบ้าน 4.0” แล้วลงทะเบียนกรอกข้อมูล เลือกสถานีตํารวจที่ขอรับบริการฝากบ้าน จากนั้นเลือกเมนู “ฝากบ้าน” แล้วกดเลือก “ฝากบ้านของฉัน” กรอกรายละเอียดคําร้อง และตรวจสอบคําร้องผ่านเมนู “ข้อมูลของฉัน” นอกจากนี้ ยังสามารถยื่นแบบฟอร์มเข้าร่วมโครงการฯ ที่สถานีตํารวจในพื้นที่บ้านของตัวเองได้เช่นกัน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-กรมทางหลวงชนบทยกระดับขีดความสามารถพัฒนาระบบดิจิทัลภายในหน่วยงาน ตามนโยบายของรัฐมนตรีว่าการกระทรวงคมนาคม คว้ารางวัลรัฐบาลดิจิทัลประจำปี 2564 ชนะเลิศหน่วยงานพัฒนาการดีเด่น
วันพฤหัสบดีที่ 2 ธันวาคม 2564
กรมทางหลวงชนบทยกระดับขีดความสามารถพัฒนาระบบดิจิทัลภายในหน่วยงาน ตามนโยบายของรัฐมนตรีว่าการกระทรวงคมนาคม คว้ารางวัลรัฐบาลดิจิทัลประจําปี 2564 ชนะเลิศหน่วยงานพัฒนาการดีเด่น
จากการประเมินผลคะแนนเปรียบเทียบในช่วงปี 2564 กับปี 2563 ระหว่างหน่วยงานระดับกรมหรือเทียบเท่า จํานวนทั้งสิ้น 311 หน่วยงาน
กรมทางหลวงชนบท (ทช.) กระทรวงคมนาคม ได้รับรางวัลรัฐบาลดิจิทัล ประจําปี 2564 (Digital Government Awards 2021) ประเภทรางวัลด้านพัฒนาการดีเด่น สําหรับหน่วยงานระดับกรม ที่ให้บริการเป็นหลัก จากการประเมินผลคะแนนเปรียบเทียบในช่วงปี 2564 กับปี 2563 ระหว่างหน่วยงานระดับกรมหรือเทียบเท่า จํานวนทั้งสิ้น 311 หน่วยงาน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า สํานักงานพัฒนารัฐบาลดิจิทัล (องค์การมหาชน) หรือ สพร. ได้ดําเนินการสํารวจระดับความพร้อมการเป็นรัฐบาลดิจิทัลของหน่วยงานภาครัฐมาตั้งแต่ปี 2558 สําหรับใช้เป็นข้อมูลประกอบการจัดทํานโยบายและจัดสรรงบประมาณด้านการพัฒนารัฐบาลดิจิทัลให้องค์กรมีความพร้อมด้านเทคโนโลยีดิจิทัล โดย ทช. ได้รับการพิจารณาให้ได้รับรางวัลพัฒนาการดีเด่น ประจําปี 2564 ซึ่งประเมินผลจากกลุ่มหน่วยงานที่มีระดับคะแนนเพิ่มขึ้นสูงสุดเป็น 4 อันดับแรก และมีผลคะแนนรวมไม่ต่ํากว่า 80 คะแนน (จากคะแนนเต็ม 100 คะแนน) ตามกรอบการสํารวจระดับความพร้อมรัฐบาลดิจิทัลหน่วยงานภาครัฐของประเทศไทยในด้านปัญหานโยบายและแผนกระบวนการทํางาน ไปจนถึงผลลัพธ์การพัฒนาต่อยอดอย่างเป็นรูปธรรม สําหรับการเตรียมความพร้อมเพื่อพัฒนาหน่วยงานสู่รัฐบาลดิจิทัลของ ทช. ประจําปี 2564 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการนําเทคโนโลยีดิจิทัลมาใช้เพื่อยกระดับระบบ การให้บริการด้านการขนส่งและโลจิสติกส์ แบ่งเป็น 6 ส่วน ประกอบด้วย ส่วนที่ 1 การจัดทําแนวนโยบายและหลักปฏิบัติ (Policies/Practices) ส่วนที่ 2 การพัฒนาศักยภาพเจ้าหน้าที่ภาครัฐ ด้านดิจิทัล (Digital Capabilities) ด้วยการส่งเสริมความรู้และพัฒนาทักษะให้กับบุคลากร ส่วนที่ 3 การพัฒนาระบบบริการภาครัฐ (Public Services) โดยให้บริการทั้งภาครัฐ ภาคธุรกิจ และภาคประชาชน ผ่านระบบดิจิทัล ที่สามารถเข้าถึงข้อมูลได้อย่างสะดวกรวดเร็ว ส่วนที่ 4 การพัฒนาระบบการบริหารจัดการรูปแบบดิจิทัล (Smart Back Office) ให้เชื่อมโยงข้อมูลดิจิทัลกับระบบกลางของภาครัฐ ส่วนที่ 5 การพัฒนาโครงสร้างพื้นฐานที่มีความมั่นคงปลอดภัยและมีประสิทธิภาพ (Secure and Efficient Infrastructure) และส่วนที่ 6 การนําเทคโนโลยีไปใช้ (Digital Technology Practices) สําหรับการเชื่อมต่อและสื่อสาร รวมถึงการวิเคราะห์ข้อมูลในด้านต่าง ๆ ของโครงการด้วยเทคโนโลยีปัญญาประดิษฐ์ (AI)
ทั้งนี้การได้รับรางวัลดังกล่าวนับเป็นก้าวสําคัญสําหรับ ทช. ในการพัฒนาหน่วยงานไปสู่การเป็นรัฐบาลดิจิทัล โดย ทช. จะมุ่งพัฒนาการให้บริการประชาชนอย่างมีประสิทธิภาพตามแนวทางแผนพัฒนารัฐบาลดิจิทัลของประเทศไทย พร้อมยกระดับการบริหารจัดการเพิ่มศักยภาพและขีดความสามารถในการปฏิบัติงานโดยใช้เทคโนโลยีดิจิทัลตามนโยบายของรัฐบาลต่อไป
รัฐบาลไทย-ข่าวทำเนียบรัฐบาล-‘รมช.มนัญญา’ ลงพื้นที่ประชุมเตรียมจัดงานกัญชาทางการแพทย์ จ.อุทัยธานี
วันศุกร์ที่ 24 มิถุนายน 2565
‘รมช.มนัญญา’ ลงพื้นที่ประชุมเตรียมจัดงานกัญชาทางการแพทย์ จ.อุทัยธานี
‘รมช.มนัญญา’ ลงพื้นที่ประชุมเตรียมจัดงานกัญชาทางการแพทย์ จ.อุทัยธานี เน้นสร้างความรู้ความเข้าใจ  1 - 3 ก.ค. นี้
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมการดําเนินการจัดงานประชุมวิชาการกัญชาทางการแพทย์ จังหวัดอุทัยธานี พร้อมทั้งมอบบนโยบายแนวทางในการดําเนินการด้านต่าง ๆ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายระพีภัทร์ จันทรศรีวงศ์ อธิบดีกรมวิชาการเกษตร นายอําพันธุ์ เวฬุตันติ อธิบดีกรมตรวจบัญชีสหกรณ์ นายขจรเกียรติ รักพานิชมณี ผู้ว่าราชการจังหวัดอุทัยธานี หัวหน้าส่วนราชการ และเจ้าหน้าที่ที่เกี่ยวข้อง เข้าร่วมประชุม ณ ห้องประชุมมหาชนก สํานักงานสาธารณสุขจังหวัดอุทัยธานี อําเภอเมือง จังหวัดอุทัยธานี
ทั้งนี้ ที่ประชุมได้มีการติดตามความพร้อมในการจัดงานประชุมวิชาการกัญชาทางการแพทย์ จังหวัดอุทัยธานี ซึ่งจะจัดขึ้นระหว่างวันที่ 1 - 3 กรกฎาคม 2565 ณ วิทยาลัยเทคนิคอุทัยธานี อําเภอเมือง จังหวัดอุทัยธานี โดยภายในงานมีการจัดกิจกรรมหลัก 3 ส่วน ได้แก่ การประชุมวิชาการทางการแพทย์ มหกรรมกัญชาและกัญชง และคลินิกกัญชาทางการแพทย์ ซึ่งเป็นการสร้างการรับรู้และความเข้าใจที่ถูกต้องแก่บุคลากรทางการแพทย์ ประชาชน และผู้ประกอบการทั่วประเทศ กระทรวงสาธารณสุข ร่วมกับกระทรวงเกษตรและสหกรณ์ กระทรวงศึกษาธิการ กระทรวงอุตสาหกรรม กระทรวงพาณิชย์ ภาคีเครือข่าย รวมถึงภาคเอกชน สร้างความรู้ความเข้าใจบุคลากรทางการแพทย์ ประชาชน และผู้ประกอบการ หลังปลดกัญชาออกจากยาเสพติด ส่งเสริมการดูแลรักษาตนเองอย่างมีคุณภาพและปลอดภัย ต่อยอดทางเศรษฐกิจได้ตามนโยบายรัฐบาลอีกด้วย
รัฐบาลไทย-ข่าวทำเนียบรัฐบาล-“อนุทิน” แจงวัคซีนโควิด สธ.เป็นผู้เสนอ ครม.ไม่เกี่ยวข้องกับอาจารย์แพทย์ที่ดูแลด้านวิชาการ
วันจันทร์ที่ 5 กรกฎาคม 2564
“อนุทิน” แจงวัคซีนโควิด สธ.เป็นผู้เสนอ ครม.ไม่เกี่ยวข้องกับอาจารย์แพทย์ที่ดูแลด้านวิชาการ
รองนายกรัฐมนตรีและรัฐมนตรีว่าการกระทรวงสาธารณสุข แจงกระทรวงสาธารณสุขเป็นผู้เสนอวัคซีนโควิด 19 ที่จะนําเข้ามาฉีดให้ประชาชนในประเทศต่อ ครม. ส่วนอาจารย์แพทย์ 3 ท่านที่เป็นข่าวดูแลเรื่องวิชาการเรื่องความปลอดภัย การใช้วัคซีน
รองนายกรัฐมนตรีและรัฐมนตรีว่าการกระทรวงสาธารณสุข แจงกระทรวงสาธารณสุขเป็นผู้เสนอวัคซีนโควิด19 ที่จะนําเข้ามาฉีดให้ประชาชนในประเทศต่อ ครม. ส่วนอาจารย์แพทย์ 3 ท่านที่เป็นข่าวดูแลเรื่องวิชาการเรื่องความปลอดภัย การใช้วัคซีน ไม่เกี่ยวข้องกับการเลือกซื้อวัคซีนแต่อย่างใด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีมีกระแสข่าวโจมตี ศ.นพ.ยง ภู่วรวรรณ,ศ.พญ.กุลกัญญา โชคไพบูลย์กิจ และ รศ.นพ.ทวี โชติพิทยสุนนท์ ว่าข่าวดังกล่าวของอาจารย์แพทย์ทั้ง 3 ท่านมีสาเหตุจากผู้สื่อข่าวบางสํานักนําเสนอข่าวไม่ถูกต้อง ทั้งนี้อาจารย์ทั้ง 3 ท่านรับผิดชอบดูแลเรื่องวิชาการ ด้านความปลอดภัย การใช้วัคซีนว่าจะยี่ห้อใดระยะเวลาห่างกันเท่าไหร่ ใช้ได้ในอายุเท่าไหร่ เมื่อมีผลข้างเคียงรุนแรงท่านจะประชุมพิจารณาแนะนําสั่งหยุดเฉพาะราย สื่อบิดเบือนบอกว่าอาจารย์ทั้ง 3 คนเป็นผู้สั่งซื้อวัคซีนเป็นสิ่งที่ไม่ถูกต้อง
“อาจารย์ทั้ง 3 ท่านไม่ได้เป็นผู้จัดซื้อวัคซีนและไม่ได้เป็นคนสั่งให้กระทรวงสาธารณสุขจัดซื้อ แต่ท่านให้ข้อมูลเชิงวิชาการเพื่อให้การฉีดวัคซีนเกิดประสิทธิภาพสูงที่สุด ตอนนี้เราต้องช่วยกันแก้ไขปัญหาให้บ้านเมือง ให้มีความปลอดภัยจากโควิด 19 ให้มากที่สุด” นายอนุทินกล่าว
นายอนุทินกล่าวต่อว่า การสั่งซื้อวัคซีนหลัก เมื่อวัคซีนหลักผ่านกระบวนการขึ้นทะเบียน โดยสํานักงานคณะกรรมการอาหารและยาแล้ว จะเข้าสู่กระบวนการต่อรองเงื่อนไขในสัญญาซื้อขาย และส่งให้สํานักงานอัยการสูงสุด ตรวจร่างสัญญารวมทั้งเสนอคณะรัฐมนตรีเห็นชอบ ก่อนการลงนามสัญญาซื้อขาย โดยกระทรวงสาธารณสุข มอบกรมควบคุมโรค ดําเนินการบริหารจัดการการฉีดวัคซีนผ่านสถานพยาบาลทั่วประเทศ
สําหรับอาจารย์ทั้ง3 ท่าน เป็นผู้มีคุณูปการกับระบบสาธารณสุขอย่างมาก ได้กรุณาเข้าร่วมเป็นผู้เชี่ยวชาญในคณะกรรมการวิชาการ มีหน้าที่ให้ข้อมูลทางการแพทย์เกี่ยวกับการให้วัคซีน จากการเสนอข่าวที่ทําให้เกิดความเข้าใจผิดกับอาจารย์ทั้ง 3 ท่าน ตนได้โทรศัพท์ชี้แจงทําความเข้าใจและรับฟังความเห็นของอาจารย์ทั้ง 3 ท่านด้วยตัวเองแล้วทุกฝ่ายเข้าใจตรงกันแล้ว
*************************************5 กรกฎาคม 2564
รัฐบาลไทย-ข่าวทำเนียบรัฐบาล-“นิพนธ์” เดินหน้าเร่งแก้ไขปัญหาที่ทำกิน หวังแก้ไขปัญหาความเดือดร้อนให้สมัชชาคนจน
วันพุธที่ 27 เมษายน 2565
“นิพนธ์” เดินหน้าเร่งแก้ไขปัญหาที่ทํากิน หวังแก้ไขปัญหาความเดือดร้อนให้สมัชชาคนจน
“นิพนธ์” เดินหน้าเร่งแก้ไขปัญหาที่ทํากิน หวังแก้ไขปัญหาความเดือดร้อนให้สมัชชาคนจน
เมื่อวันที่ 26 เมษายน 2565 เวลา 14.30 น. ที่ห้องประชุมดํารงธรรม ศาลาว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานการประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงมหาดไทย ครั้งที่ 1/2565 ซึ่งการประชุมดังกล่าวจัดขึ้นผ่านระบบประชุมทางไกลออนไลน์ Application: Zoom Meeting สู่คณะอนุกรรมการทุกท่านที่เข้าร่วมประชุมจากนอกสถานที่ เพื่อลดการรวมตัวกันจํานวนมากตามมาตรการป้องกันโรคติดเชื้อไวรัสโคโรนา 2019 (COVID-19)
นายนิพนธ์ กล่าวว่า การประชุมครั้งนี้ เพื่อติดตามความคืบหน้าการดําเนินงานภายใต้คณะอนุกรรมการแก้ไขปัญหาด้านที่ดินที่เกี่ยวข้องกับกระทรวงมหาดไทย ซึ่งที่ประชุมได้ติดตามความคืบหน้าผลการดําเนินการแก้ไขปัญหาของสมัชชาคนจน จํานวน 9 พื้นที่ 7 จังหวัด ได้แก่ จังหวัดกาฬสินธุ์ ขอนแก่น นครพนม นครสวรรค์ บึงกาฬ ลพบุรี และจังหวัดสุรินทร์ อาทิ กรณีปัญหาที่สาธารณประโยชน์ “โคกหนองกุง” ตําบลศรีสมเด็จ อําเภอสมเด็จ จังหวัดกาฬสินธุ์ , กรณีปัญหาที่สาธารณประโยชน์ “ดอนหลักดํา” ตําบลบ้านโนน อําเภอซําสูง จังหวัดขอนแก่น ,กรณีปัญหาที่สาธารณประโยชน์ “โคกภูกระแต-บ้านไผ่ล้อม” ตําบลอาจสามารถ อําเภอเมืองนครพนม จังหวัดนครพนม ,กรณีปัญหาที่สาธารณประโยชน์ “ดงคัดเค้า” ตําบลอุ้มเหม้า อําเภอธาตุพนม และ ตําบลพุ่มแก อําเภอนาแก จังหวัดนครพนม ,กรณีปัญหาการประกาศพระราชกฤษฎีกากําหนดเขตหวงห้ามที่ดิน อําเภอปากน้ําโพ อําเภอพยุหะคีรี อําเภอโกรกพระ จังหวัดนครสวรรค์ พุทธศักราช 2479 ทับที่ดิน ทํากินของราษฎร, กรณีปัญหาที่สาธารณประโยชน์ “กุดทิง” ตําบลบึงกาฬ อําเภอเมืองบึงกาฬ จังหวัดบึงกาฬ กรณีปัญหาที่สาธารณประโยชน์ “บะหนองหล่ม” ตําบลท่าสะอาด อําเภอเซกา จังหวัดบึงกาฬ , กรณีปัญหาที่สาธารณประโยชน์ แปลง “หนองริ้นร้าน” แปลง “โคกหนองโพธิ์” แปลง “หนองปลิง” แปลง “โนนก้อม” ตําบลหนองยายโต๊ะ อําเภอชัยบาดาล จังหวัดลพบุรี และกรณีปัญหาที่สาธารณประโยชน์ “โคกหนองเหล็ก” ตําบลแคน อําเภอสนม จังหวัดสุรินทร์ ซึ่งที่ประชุมได้รับทราบข้อสังเกตการณ์จากกลุ่มสมัชชาคนจน และได้มอบหมายให้หน่วยงานที่เกี่ยวข้องเร่งรัดตรวจสอบและดําเนินการแก้ไขปัญหาในแต่ละกรณีร่วมกับกลุ่มสมัชชาคนจน รวมถึงรายงานผลให้คณะกรรมการทราบอย่างต่อเนื่อง เพื่อให้ได้ข้อยุติโดยเร็ว
"สําหรับในส่วนของพื้นที่จังหวัดนครสวรรค์นั้น คาดว่า จะมีความคืบหน้าที่สุด โดยเมื่อหลังจากผ่านการประชุม กบร. ของจังหวัดแล้วจะสามารถดําเนินการได้จํานวน 121 แปลง" นายนิพนธ์กล่าว